***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** [***ured@ss-prehrambenotehnoloska-zg.skole.hr***](mailto:ured@ss-prehrambenotehnoloska-zg.skole.hr)

*KLASA:007-04/22-01/05*

*URBROJ:251-296-03*

*Zagreb, 12. travnja 2022.*

*IZVOD IZ ZAPISNIK*

*sa 10. sjednice Školskog odbora Prehrambeno-tehnološke škole održane dana 11. travnja 2022. Prehrambeno – tehnološkoj školi s početkom u 18 sati.*

*Na sjednici su prisutni:*

*1. Članovi Školskog odbora:  
 - iz reda nastavnika i stručnih suradnika škole: Nina Pilić, Maja Vugrinec Lukavec*

*- ispred skupa zaposlenika: Marija Sukačić-Vendl  
 - predstavnica Vijeća roditelja: Martina Vuksan*

*- predstavnik osnivača: Nikica Mihaljević, Jana Šic Žlabur, Avni Osmani*

*2. Ostali prisutni:*

*Josip Šestak, ravnatelj škole*

*Konstatirano je da postoji kvorum.*

*Za zapisničara se imenuje Maja Vugrinec Lukavec*

*Na početku sjednice predsjednica Školskog odbora Nina Pilić pozdravila je prisutne i pročitala je sljedeće:*

*D N E V N I R E D*

1. *Verifikacija zapisnika s 9. sjednice Školskog odbora,*
2. *Aktualnosti između dviju sjednica Školskog odbora,*
3. *Donošenje Odluka o raspisivanju natječaja za imenovanje ravnatelja Prehrambeno-tehnološke škole,*
4. *Pitanja i prijedlozi.*

*Dnevni red jednoglasno je prihvaćen.*

*Ad 1.*

*Na zapisnik s 9. sjednice Školskog odbora nije bilo primjedbi te su članovi Školskog odbora jednoglasno verificirali Zapisnik s 9. sjednice Školskog odbora.*

*Ad 2.*

*O aktualnostima između dviju sjednica Školskog odbora izvijestio je ravnatelj škole. Ravnatelj navodi kako je Prehrambeno tehnološka škola sudjelovala na Uskršnjem humanitarnom sajmu (Uskrs u Dubravi) koji se održao u nedjelju 10. travnja 2022. od 9 do 13 sati. Sajam je organiziralo Vijeće Gradske četvrti Gornja Dubrava, a naša je škola bila jedna od osam sudionika na sajmu, sajam je bio humanitarnog karaktera za izbjeglice iz Ukrajine.*

*Ravnatelj prenosi tužnu vijest i navodi kako je dana 02.04.2022. tragično preminula učenica 2.d razrednog odjeljenja Angelina Đurđević Baotić. U školu je pozvan Tim za krizne intervencije Ministarstva znanosti i obrazovanja koji je 11. 04. 2022. obavio razgovor s učenicima 2. d razreda, te je tijekom poslijepodneva u prostorima škole održavao individualne razgovore s učenicima. Navedeni tim održat će sastanak s Nastavničkim vijećem dana 12. 04. 2022. u 13:30 sati, a 13.03.2022. u 18:00 sati s roditeljima učenika 2. d razreda.*

*Ravnatelj iznosi da je Školu kontaktirao prosvjetni inspektor u svezi završenog natječaja za radno mjesto nastavnik/ca strukovnih predmeta, 1 izvršitelj, neodređeno nepuno radno vrijeme, 4 sata dnevno, odnosno 20 sati tjedno, uz uvjet probnog rada u trajanju od 3 mjeseca prema odredbama Temeljnog kolektivnog ugovora za službenike i namještenike u javnim službama*. *Potrebnu dokumentaciju u svezi natječaja škola je dostavila Ministarstvu znanosti i obrazovanja, Službi prosvjetne inspekcije na daljnje postupanje. Ravnatelj navodi kako su Gradska četvrt Gornja Dubrava i Prehrambeno tehnološka škola u pregovorima o izgradnji učionice na otvorenom, a koju će koristiti učenici naše i drugih škola koje se nalaze u istoj zgradi.*

*Ad 3.*

*Školski odbor jednoglasno je donio Odluku o raspisivanju natječaja za imenovanje ravnatelja/ice Prehrambeno tehnološke škole.*

*Na temelju članka 126., stavaka 1. - 3. i članka 127., stavka 4. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 5/12.,16/12., 86/12., 126/12, 94/13., 152/14., 7/17. , 68/18. , 98/19. i 64/20.) i članka 60. Statuta Prehrambeno-tehnološke škole, Školski odbor Prehrambeno-tehnološke škole na 10. sjednici održanoj dana 11. travnja 2022. godine donio je*

***ODLUKU O RASPISIVANJU NATJEČAJA***

***ZA IMENOVANJE RAVNATELJA***

***PREHRAMBENO-TEHNOLOŠKE ŠKOLE***

1. *Raspisuje se natječaj za imenovanje ravnatelja Prehrambeno-tehnološke škole.*
2. *Odluka je donijeta jednoglasno.*
3. *Natječaj će se objaviti 27. travnja 2022. godine u „Narodnim novinama“ i na mrežnim stranicama Prehrambeno-tehnološke škole* [*https://prehrambeno-tehnoloska-skola.hr/*](https://prehrambeno-tehnoloska-skola.hr/) *sa sljedećim sadržajem:*

*Na temelju članka 126., stavaka 1. - 3. i članka 127., stavka 4. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 5/12.,16/12., 86/12., 126/12, 94/13., 152/14., 7/17. , 68/18. , 98/19. i 64/20.) i članka 60. Statuta Prehrambeno-tehnološke škole, Školski odbor Prehrambeno-tehnološke škole na 10. sjednici održanoj dana 11. travnja 2022. godine donio je*

***ODLUKU O RASPISIVANJU NATJEČAJA***

***ZA IMENOVANJE RAVNATELJA***

***PREHRAMBENO-TEHNOLOŠKE ŠKOLE***

1. *Raspisuje se natječaj za imenovanje ravnatelja Prehrambeno-tehnološke škole.*
2. *Odluka je donijeta jednoglasno.*
3. *Natječaj će se objaviti 27. travnja 2022. godine u „Narodnim novinama“ i na mrežnim stranicama Prehrambeno-tehnološke škole* [*https://prehrambeno-tehnoloska-skola.hr/*](https://prehrambeno-tehnoloska-skola.hr/)*, sa sljedećim sadržajem:*

*„Na temelju članka 40. i 41. Zakona o ustanovama (Narodne novine, br. 76/93., 29/97., 47/99., 35/08. i 127/19.), članka 126. stavak 1. i članka 127. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 16/12., 86/12., 94/13., 152/14., 7/17., 68/18., 98/19. i 64/20.), te članka 60. Statuta Prehrambeno-tehnološke škole, Školski odbor Prehrambeno-tehnološke škole na 10. sjednici održanoj dana 11. travnja 2022.g. donio je odluku kojom raspisuje*

*NATJEČAJ*

*za imenovanje ravnatelja*

*Za ravnatelja škole može biti imenovana osoba koja ispunjava sljedeće nužne uvjete utvrđene člankom 126. Zakona o odgoju i obrazovanju u osnovnoj i srednjoj školi (u nastavku teksta: Zakon):*

*1) završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi, a koji može biti:*

*a) sveučilišni diplomski studij ili*

*b) integrirani preddiplomski i diplomski sveučilišni studij ili*

*c) specijalistički diplomski stručni studij*

*d) položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona*

*2) uvjete propisane člankom 106. Zakona*

*3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.*

*Dodatne kompetencije koje se vrednuju u postupku izbora ravnatelja su poznavanje stranog jezika, osnovne digitalne vještine i iskustvo rada na projektima.*

*Ravnatelj se imenuje na vrijeme od 5 (pet) godina.*

***Uz pisanu i vlastoručno potpisanu prijavu na natječaj, kandidat je obvezan priložiti u izvorniku ili ovjerenom presliku sljedeću dokumentaciju:***

* *životopis,*
* *dokaz o državljanstvu,*
* *diplomu, odnosno dokaz o vrsti i razini stečenog obrazovanja,*
* *dokaz o stečenim pedagoškim kompetencijama za osobe koje su ih bile obvezne steći*
* *dokaz o položenom stručnom ispitu odnosno dokaz da je osoba oslobođena obveze polaganja stručnog ispita na temelju članka 157. stavak 1. i 2. Zakona,*
* *dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje, ne stariji od 30 (trideset) dana na dan objave natječaja),*
* *potvrda poslodavca o vrsti i trajanju rada u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, sukladno članku 126. stavak 3. Zakona,*
* *uvjerenje kojim se dokazuje da ne postoje zakonske zapreke za rad u školskoj ustanovi propisane člankom 106. Zakona* ***ne starije od dana objave natječaja***
* *program rada za mandatno razdoblje*

*Dokazi o ispunjavanju dodatnih kompetencija, ako ih kandidati imaju, dostavljaju se u izvorniku ili ovjerenom presliku, a  dokazuju se na sljedeći način:*

*- poznavanje stranog jezika: javnom ispravom, odnosno potvrdom srednjoškolske ili visokoškolske ustanove, potvrdom ili drugom ispravom osobe ovlaštene za provođenje edukacije stranih jezika, potvrdom ili drugom ispravom ovlaštene fizičke ili pravne osobe o izvršenom testiranju znanja stranog jezika ili drugom ispravom*

*- osnovne digitalne vještine: javnom ispravom, odnosno potvrdom srednjoškolske ili visokoškolske ustanove, potvrdom ili drugom ispravom ovlaštene fizičke ili pravne osobe za edukaciju u području informacijskih znanosti, potvrdom ili drugom ispravom ovlaštene fizičke ili pravne osobe o izvršenom testiranju poznavanja digitalnih vještina, drugom ispravom,*

*- iskustvo rada na projektima: potvrdom ili ispravom o sudjelovanju u pripremi i provedbi pojedinih projekata ili osobnom izjavom kandidata u životopisu.*

***Na natječaj se mogu javiti osobe oba spola u skladu s člankom 13. Zakona o ravnopravnosti spolova (Narodne novine 82/08. i 69/17.).***

***Izrazi koji se koriste u muškom rodu neutralni su i odnose se na osobe oba spola.***

***Pravo prednosti pri zapošljavanju:***

*Kandidati koji se pozivaju na pravo prednosti pri zapošljavanju prema posebnim zakonima, dužni su u prijavi na javni natječaj pozvati se na to pravo i uz prijavu priložiti svu propisanu dokumentaciju propisanu prema posebnom zakonu te imaju prednost u odnosu na ostale kandidate samo pod jednakim uvjetima.*

*Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17., 98/19. i 84/21.), uz prijavu na natječaj dužni su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.*

*Poveznica na internetsku stranici Ministarstva hrvatskih branitelja s popisom dokaza potrebnih za ostvarivanja prava prednosti:*

[*https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf*](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

*Kandidati koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21.), dužni su uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata*

*Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:*

[*https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf*](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

*Kandidati koji se pozivaju na pravo prednosti prilikom zapošljavanja sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine 157/13., 152/14., 39/18. i 32/20.), uz prijavu na javni natječaj dužni su, osim dokaza o ispunjavanju traženih uvjeta, priložiti i dokaz o invaliditetu, odnosno javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (npr: rješenje, ugovor, sporazum i sl.).*

*Kandidati koji se pozivaju na pravo prednosti prilikom zapošljavanja sukladno članku 48. f Zakona o zaštiti vojnih i civilnih invalida rata, uz prijavu na javni natječaj dužni su, osim ispunjavanja traženih uvjeta, priložiti i rješenje ili potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (rješenje, ugovor, sporazum i sl.) i izjavu da do sad nisu koristili pravo prednosti prilikom zapošljavanja po toj osnovi.*

***Ostale napomene:***

*Kandidat koji je stekao inozemnu obrazovnu kvalifikaciju dužan je uz prijavu na natječaj priložiti rješenje o priznavanju istovrijednosti sukladno Zakonu o priznavanju istovrijednosti stranih školskih svjedodžba i diploma ili Zakonu o priznavanju inozemnih obrazovnih kvalifikacija, odnosno Zakon o reguliranju profesija i priznavanju inozemnih stručnih kvalifikacija.*

*Sukladno odredbama Opće uredbe o zaštiti podataka broj 2016/679 i Zakona o provedbi Opće uredbe o zaštiti podataka („Narodne novine“, br. 42/18), svi dokumenti pristigli na Natječaj u privitku prijave, dostavljeni su slobodnom voljom kandidata. Time se smatra da je svaki kandidat dao privolu za obradu svih podataka Prehrambeno-tehnološkoj školi isključivo u svrhu provedbe natječajnog postupka.*

***Prijave:***

***Natječaj se objavljuje u „Narodnim novinama“ službenom glasniku Republike Hrvatske, te na mrežnoj stranici Prehrambeno-tehnološke škole.***

***Rok za podnošenje prijava na natječaj je osam (8) dana od dana objave natječaja.***

*Pisane prijave na natječaj s potrebnom dokumentacijom dostavljaju se u zatvorenoj omotnici preporučenom poštanskom pošiljkom na adresu:* ***Prehrambeno-tehnološka škola, Gjure Prejca 2, 10 040 Zagreb, p.p. 18, s naznakom „Prijava na Natječaj za imenovanje ravnatelja – ne otvaraj“.***

*Nepravodobne i nepotpune prijave neće se razmatrati.*

*O rezultatima natječaja kandidati će biti obavješteni pisanim putem najkasnije u roku četrdeset i pet (45) dana od isteka roka za podnošenje prijava“.*

***O b r a z l o ž e n j e***

*Predsjednica Školskog odbora Nina Pilić predložila je Školskom odboru da donese Odluku o raspisivanju natječaja za imenovanje ravnatelja Prehrambeno-tehnološke škole stoga što aktualnom ravnatelju gospodinu ravnatelju Prehrambeno-tehnološke škole Josipu Šestaku istječe mandat 01. srpnja 2022. godine. Sukladno članku 60. Statuta Prehrambeno-tehnološke škole ravnatelj se imenuje na temelju natječaja koji raspisuje Školski odbor, a objavljuje se u „Narodnim novinama“ i na mrežnim stranicama Prehrambeno-tehnološke škole. Slijedom navedenog postupa se kako je navedeno u izreci ove Odluke.*

*Ad 4.*

*Dodatnih pitanja i prijedloga nije bilo.*

*10. sjednica Školskog odbora završena je u 18.20 sati.*

*Predsjednica Školskog odbora:*

*\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Nina Pilić, dipl. ing.*